ECL พอร์ตสินเชื่อโตสดใส
ECL
28 เม.ย. 2560

คุณค่าบริษัท
ในธุรกิจเช่าซื้อรถยนต์มีผู้ประกอบการหลายกลุ่ม เช่น กลุ่มธนาคาร บริษัทเครือของผู้ผลิตรถยนต์ บริษัทเช่าซื้อ และลีสซิ่ง และผู้ประกอบการเต็นท์รถ ซึ่งต่างมีกลยุทธ์ในการแข่งขัน
เช่นเดียวกับ บริษัท ตะวันออกพาณิชย์ลีสซิ่ง จำกัด (มหาชน) หรือ ECL ที่มีกลยุทธ์การแข่งขันใช้หลักของตัวเอง โดยบริษัทไม่มีนโยบายการแข่งขันด้านราคา หรือลดอัตราดอกเบี้ยแต่จะให้กลยุทธ์การแข่งขันในด้านอื่นๆ เพื่อขยายพอร์ต และเพิ่มจำนวนลูกค้าจากภาวะตลาดสินเชื่อรถยนต์มือสองยังไม่ถึงจุดอิ่มตัว ผู้ซื้อยังคงมีกำลังซื้ออย่างต่อเนื่อง โดยบริษัทมีกลยุทธ์ในการแข่งขันดังนี้
กลยุทธ์ดังกล่าวยังเป็นเสน่ห์ของบริษัท ซึ่งสามารถสร้างจุดแข็งให้กับบริษัทดำเนินธุรกิจสู้กับคู่แข่งได้ถึงปัจจุบันนี้ และสามารถสร้างผลงานได้อย่างสม่ำเสมอ โดยดูได้จากผลการดำเนินงานตั้งแต่ปี 2556-2559 สำหรับปี 2556 มีกำไรสุทธิ 45.85 ล้านบาท ต่อมาในปี 2557 มีกำไรสุทธิ 54.79 ล้านบาท ส่วนในปี 2558 มีกำไรสุทธิ 49.77 ล้านบาท และในปี 2559 มีกำไรสุทธิ 25.03 ล้านบาท
นอกจากนี้ นักวิเคราะห์มองแนวโน้มพอร์ตสินเชื่อช่วง 3 เดือนแรกของบริษัท เติบโตได้ตามเป้า 220 ล้านบาทต่อเดือน หรือราว 660 ล้านบาท คิดเป็นการเติบโตถึง 27% จากไตรมาสก่อน เทียบกับสิ้นงวดไตรมาส 4 ปี 59 ที่ 2,432 ล้านบาท เติบโตตามตลาดสินเชื่อรถมือสองและ BigBike ที่ขยายตัวได้ดี ผสานกับองค์ความรู้จาก PFS ช่วยปรับปรุงกระบวนการปล่อยสินเชื่อให้ดีขึ้น หนุนรายได้จากดอกเบี้ยมาอยู่ที่ 75 ล้านบาท เพิ่มขึ้น 18% จากไตรมาสก่อน และเพิ่มขึ้น  39% จากงวดเดียวกันของปีก่อน และรายได้จากค่าธรรมเนียมที่ 32 ล้านบาท เพิ่มขึ้น 29% จากไตรมาสก่อน และเพิ่มขึ้น 384% จากงวดเดียวกันของปีก่อน
ขณะระดับ NPL ทรงตัวที่ราว 4% นั้นยังไม่น่ากังวลคาดมีกำไรสุทธิงวดไตรมาส 1 ปี 60 ที่ 23 ล้านบาท เพิ่มขึ้น 29% จากไตรมาสก่อน และเพิ่มขึ้น 46% จากงวดเดียวกันของปีก่อน การเติบโตข้างต้นเป็นสัญญาณที่ดีเพื่อบรรลุเป้าสินเชื่อปี 60 ที่บริษัทตั้งไว้ไม่น้อยกว่า 4,000 ล้านบาท และเพิ่มขึ้น 64% จากงวดเดียวกันของปีก่อน
ส่วนธุรกิจศูนย์ซ่อมครบวงจรปัจจุบันอยู่ระหว่างก่อสร้างสาขาแรก คาดเริ่มเปิดบริการได้ในไตรมาส 3 ปี 60 และขยายให้ครบ 4 แห่งได้ในปีนี้ มองอนาคตสดใสพร้อมทำกำไรได้ภายในปี 61
ขณะที่นักวิเคราะห์ บล.ฟิลลิป คงแนะนำ “ซื้อ”  ราคาเป้าหมาย 3 บาท จากมุมมองบวกต่อการเติบโตของธุรกิจสินเชื่อเดิมที่พากำไรโตก้าวกระโดดในช่วง 1-2 ปีข้างหน้า ขณะที่ภาพระยะยาวของบริษัทจะเริ่มเปลี่ยนไปหลังจากนี้ตามจำนวนศูนย์ซ่อมฯที่เพิ่มขึ้น ก่อนที่จะเริ่มธุรกิจรับประกันชิ้นส่วนรถยนต์มือสองในปีหน้าซึ่งจะเป็น Upside ในอนาคต
…
ผู้ถือหุ้นรายใหญ่
รายชื่อกรรมการ